С либерализацията на енергийния пазар, която е и един от приоритетите на правителството, ще бъдат премахнати тежестите за енергетиката, които носят дългосрочните договори на двете централи. Това кааза енергийният експерт проф. Атанас Тасев на международна конференция по въпросите нна либерализацията и предизвикателствата пред българската енергетика. Проф. Тасев призова да се "върви спокойно към изпълнението" на този приоритет.
Прекратяването на договорите с т.нар. "американски" централи в Маришкия басейн - AES Гълъбово и КонтурГлобал, за което настояват в някои среди на бизнеса и политиката, е лош сигнал за инвеститорите и няма да доведе до нищо, категоричен е експертът. Той припомни внесения в 43-то Народно събрание специален закон за прекратяване на договорите с двете централи. Текстовете обаче се отнасят до начина, по който ще бъдат компенсирани инвеститорите, тоест законът е в защита на компаниите, но сигналът към обществото е точно обратният.
Според предложения от Световната банка модел за пълна либерализация на електроенергийния пазар дългосрочните договори ще бъдат компенсирани от т.нар. "договори за разлика". Това означава, че разликата в цената, постигната на свободния пазар, и договорената между инвеститора и държавата, ще бъде покривана от специален фонд.
В модела на банката е предвидено това да бъде Фондът "Сигурност за електроенергийната система" (ФСЕС). Чрез него производителите ще получават разликата, когато цената на пазара е по-ниска от записаната в договорите им, или ще внасят разликата, когато цена е по-висока.
Договорите с американските централи се проверяват от Европейската комисия за наличие на държавна помощ. Искането за извършване на тази процедура беше внесено още през 2014 г. от енергийния регулатор. Това обаче може да се окаже сложен казус и да влезе в графата "заварено положение". Проблемът е, че България не е уведомила ЕК при влизането си в общността за наличието на дългосрочните договорки с инвеститорите.
ТЕЦ " КонтурГлобал Марица изток 3"
NNW Europe: Страните в ЮИЕ трябва да строят нови базови безвъглеродни мощности, за да отговорят на еко- законодателството на ЕС
Експерт: От решението за дългосрочните договори зависи привличането на финансов ресурс в енергетиката в бъдеще
ОПЕК се раздели по въпроса за „правилната цена на петрола“